De er frie af partipolitiske interesser og bindinger. Jeg har altid været fan af at “en god idé, er en god idé” uanset hvem der kommer med den og hvilket parti eller politiske interesser personen har. Det er også den ånd som Poul-Henrik Pedersen har stiftet partiet med. Guldborgsundlisten har gjort det rigtig godt med de 12 år John Brædder var Borgmester.   Jeg har oplevet John Brædder som en rigtig leder, der tør at gå forrest som et godt eksempel. Han tør tage kampene. Han siger sin mening. Han handler. Han følger engageret med og inddrager. Han er innovativ. Han har gjort mange gode ting for vores landsdel. Det inspirerer mig og derfor har jeg meldt mig ind i partiet og håber på at kunne følge og supplere John Brædders gode eksempel. Med alt udvikling skal man starte med sig selv først, derfor den lokale udvikling først. Mit lokale er Lolland-Falster og som værende født og opvokset på øerne, er det kun naturligt at have en kærlighed for “Loveland FalStar”   , med alle de skønne ting der er at byde på.